b'\n_START_ARTICLE_\nLockheed C-5 Galaxy\n_START_SECTION_\nRazvoj\n_START_PARAGRAPH_\nV \xc5\xa1estdesetih letih so snovali nov te\xc5\xbeak reaktivni transporter, ki bi zamenjal Douglas C-133 Cargomasterja in imel ve\xc4\x8djo kapaciteto kot Lockheed C-141 Starlifter. Konceptu so dali kodno ime CX-4._NEWLINE_Prva letala so imela te\xc5\xbeavo s korozijo in razpokami v krilih, kar so kasneje odpravili. Letal C-5 sicer ne proizvajajo ve\xc4\x8d, so pa nekaj letal z novimi motorji CF6 in avioniko modernizirali v C-5M Super Galaxy, ki bo najverjetneje ostal v uporabi do leta 2040 in \xc5\xa1e \xc4\x8dez._NEWLINE_V uporabi je od leta 1969 in je sodeloval v vseh ameri\xc5\xa1kih voja\xc5\xa1kih konfliktih. Poleg tega se letalo uporablja tudi za humanitarne namene.'